કહેવાય છે કે મોહમ્મદભાઈ નામના એક ઈસમે આ ત્રણેય જણને દુબઈમાં આ સોનું આપ્યું હતું અને એમને વચન આપ્યું હતું કે વિમાન જેવું ભારતમાં ઉતરે ત્યારે તેઓ જો એમની સીટની નીચે આ સોનું છુપાડી દેશે તો એમને રોકડ ઈનામ આપવામાં આવશે. તેઓ સોનું સીટ નીચે છોડી દેશે ત્યારબાદ વિમાનની સફાઈ કરતી વેળા કોઈ પ્રવાસી અથવા સ્ટાફનો કોઈ સભ્ય એ સોનું લઈ લેશે. આમ, આ કૌભાંડમાં એ લોકો પણ સામેલ હતાં. વિમાન મુંબઈમાં ઉતર્યું કે તરત જ ડીઆરઆઈના અધિકારીઓ વિમાનની અંદર ગયા હતા અને સોનું જપ્ત કર્યું હતું. અધિકારીઓએ ઉક્ત ત્રણેય જણની અટક પણ કરી હતી.